# เจ้าหญิงวิกตอเรีย พระราชกุมารี
สมเด็จพระจักรพรรดินีฟรีดริช หรือ เจ้าหญิงวิกตอเรีย พระราชกุมารี พระนามเต็ม วิกตอเรีย อเดเลด แมรี หลุยซา (21 พฤศจิกายน ค.ศ. 1840 – 5 สิงหาคม ค.ศ. 1901) เป็นสมเด็จพระจักรพรรดินีเยอรมันและสมเด็จพระราชินีแห่งปรัสเซีย

 ต้นพระชนม์ชีพ 
link=https://en.wikipedia.org/wiki/File:Queen_Victoria_the_Princess_Royal_Victoria_c1844-5.png|thumb|พระบรมฉายาลักษณ์สมเด็จพระราชินีนาถวิกตอเรียและพระราชกุมารี(พระราชอิสริยยศขณะนั้น), ฉายเมื่อ. 1844-45
สมเด็จพระจักรพรรดินีฟรีดริชพระราชสมภพเมื่อวันที่ 21 พฤศจิกายน ค.ศ. 1840 ณ พระราชวังบัคกิงแฮม,ลอนดอน เป็นพระราชธิดาพระองค์ใหญ่ในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี จึงได้รับการสถาปนาเป็นเจ้าหญิงวิกตอเรีย พระราชกุมารี 
link=https://en.wikipedia.org/wiki/File:The_Family_of_Crown_Prince_and_Crown_Princess_Frederick_William_of_Prussia.jpg|thumb|พระสาทิสลักษณ์เจ้าชายและเจ้าหญิงฟรีดริช วิลเฮล์มแห่งปรัสเซีย(พระราชอิสริยยศขณะนั้น) กับพระบุตร 2 พระองค์, เจ้าชายวิลเฮ็ล์ม (จักรพรรดิวิลเฮ็ล์มที่ 2) และเจ้าหญิงชาร์ล็อทเทอ ศิลปิน Franz Xaver Winterhalter, 1862
ทรงรับบัพติศมาเมื่อวันที่ 10 กุมภาพันธ์ ค.ศ. 1841 ณ พระราชวังบัคกิงแฮม,ลอนดอน โดยมีพ่อแม่ทูนหัว คือ สมเด็จพระราชินีอาเดิลไฮท์ พระมหากษัตริย์แห่งเบลเยียม ดยุกแห่งซัคเซิน-โคบวร์คและโกทา เจ้าชายออกัสตัส เฟรเดอริก ดยุกแห่งซัสเซกซ์ ดัชเชสแห่งกลอสเตอร์ และ ดัชเชสแห่งเคนท์ พระองค์มีพระนามลำลองว่า "วิกกี้"

 อภิเษกสมรส 
เจ้าหญิงวิกตอเรีย ทรงพบกับพระราชสวามีในอนาคต เจ้าชายฟรีดริช วิลเฮ็ล์ม นิโคเลาส์ คาร์ล มกุฎราชกุมารแห่งปรัสเซีย พระราชโอรสในจักรพรรดิวิลเฮ็ล์มที่ 1 แห่งเยอรมนี และเจ้าหญิงเอากุสทาแห่งซัคเซิน-ไวมาร์-ไอเซอนัค เจ้าหญิงวิกตอเรียทรงเข้าอภิเษกสมรสกับเจ้าชายฟรีดริช เมื่อวันที่ 25 มกราคม ค.ศ. 1858 ณ โบสถ์หลวง พระราชวังเซนต์เจมส์ 

เจ้าชายและเจ้าหญิงฟรีดริช มีพระราชโอรสและพระราชธิดาดังนี้
พระรูปพระนามพระราชสมภพ/ประสูติสวรรคต/สิ้นพระชนม์อภิเษกสมรส 90px  วิลเฮ็ล์มที่ 2 จักรพรรดิเยอรมันและกษัตริย์แห่งปรัสเซีย27 มกราคม ค.ศ. 18594 มิถุนายน ค.ศ. 1941อภิเษกสมรสครั้งแรกเมื่อวันที่ 27 มิถุนายน ค.ศ. 1881 กับเจ้าหญิงเอากุสเทอ วิคโทรีอาแห่งชเลสวิช-ฮ็อลชไตน์-เซอเนอปอร์-เอากุสเทินบวร์ค สวรรคต ค.ศ. 1921 มีพระราชโอรส 6 พระองค์ และพระราชธิดา 1 พระองค์ อภิเษกสมรสครั้งที่สองเมื่อวันที่ 9 พฤศจิกายน ค.ศ. 1922 เจ้าหญิงแฮร์มีเนอร็อยส์แห่งไกรซ ไม่มีพระราชบุตร 90px ชาร์ล็อทเทอ ดัชเชสแห่งซัคเซิน-ไมนิงเงิน24 กรกฎาคม ค.ศ. 18601 ตุลาคม ค.ศ. 1919อภิเษกสมรสเมื่อวันที่ 24 กุมภาพันธ์ ค.ศ. 1878 กับแบร์นฮาร์ทที่ 3 ดยุกแห่งซัคเซิน-ไมนิงเงิน มีพระธิดา 1 พระองค์ 90px เจ้าชายไฮน์ริชแห่งปรัสเซีย14 สิงหาคม ค.ศ. 186220 เมษายน ค.ศ. 1929อภิเษกสมรสเมื่อวันที่ 24 พฤษภาคม ค.ศ. 1888 กับพระญาติชั้นที่ 1 เจ้าหญิงอีเรเนอแห่งเฮ็สเซินและริมไรน์ มีพระโอรส 3 พระองค์ 90px เจ้าชายซีกิสมุนท์แห่งปรัสเซีย15 กันยายน ค.ศ. 186418 มิถุนายน ค.ศ. 1866สิ้นพระชนม์ด้วยโรคเยื่อหุ้มสมองอักเสบ เมื่อพระชันษา 21 เดือน พระราชนัดดาพระองค์แรกของสมเด็จพระราชินีนาถวิกตอเรียที่สิ้นพระชนม์ 90px วิคโทรีอา เจ้าหญิงอดอล์ฟแห่งเชาม์บวร์ค-ลิพเพอ12 เมษายน ค.ศ. 186613 พฤศจิกายน ค.ศ. 1929อภิเษกสมรสครั้งแรกเมื่อวันที่ 19 พฤศจิกายน ค.ศ. 1890 กับเจ้าชายอดอล์ฟแห่งเชาม์บวร์ค-ลิพเพอ สิ้นพระชนม์ ค.ศ. 1916 ไม่มีพระบุตร อภิเษกสมรสครั้งที่สองเมื่อวันที่ 19 พฤศจิกายน ค.ศ. 1927 กับ อะเลคซันดร์ ซูบกอฟ ไม่มีพระบุตร 90px เจ้าชายวัลเดอมาร์แห่งปรัสเซีย10 กุมภาพันธ์ ค.ศ. 186827 มีนาคม ค.ศ. 1879สิ้นพระชนม์โดยโรคคอตีบเมื่อพระชันษา 11 ปี 90px โซฟี สมเด็จพระราชินีแห่งกรีซ14 มิถุนายน ค.ศ. 187013 มกราคม ค.ศ. 1932อภิเษกสมรสเมื่อวันที่ 27 ตุลาคม ค.ศ. 1889 กับพระเจ้ากอนสตันดีโนสที่ 1 พระมหากษัตริย์แห่งเฮเลนส์ มีพระราชโอรส 3 พระองค์ และพระราชธิดา 3 พระองค์ (รวมถึงสมเด็จพระเจ้าเยออร์ยีโอสที่ 2 พระมหากษัตริย์แห่งเฮเลนส์, สมเด็จพระเจ้าอาเลกซันโดรสที่ 1 พระมหากษัตริย์แห่งเฮเลนส์, สมเด็จพระเจ้าปัฟโลส พระมหากษัตริย์แห่งเฮเลนส์ และเฮเลน สมเด็จพระราชชนนีแห่งโรมาเนีย 90px มาร์กาเรเทอ ลันด์การ์วีนแห่งเฮ็สเซิน22 เมษายน ค.ศ. 187222 มกราคม ค.ศ. 1954อภิเษกสมรสเมื่อวันที่ 25 มกราคม ค.ศ. 1893 กับเจ้าชายฟรีดริช คาร์ลแห่งเฮ็สเซิน ต่อมาคือ ลันด์กราฟแห่งเฮ็สเซิน มีพระโอรส 6 พระองค์

 บั้นปลายพระชนม์ 
link=https://en.wikipedia.org/wiki/File:KaiserinVictoria.jpg|left|thumb|พระสาทิสลักษณ์สมเด็จพระจักรพรรดินีฟรีดริช ศิลปิน นอร์แบร์ท ชรอว์ดิล(Norbert Schördl), 1900
สมเด็จพระจักรพรรดินีฟรีดริชทรงอุทิศช่วงเวลาสุดท้ายของพระชนม์ชีพกับการวาดภาพและการเยี่ยมชมผลงานทางศิลปะของกลุ่มศิลปินในโครนแบร์ก ซึ่งพระองค์ทรงได้พบกับจิตรกรนอร์แบร์ท ชรอว์ดิล (Norbert Schrödl)อยู่เป็นประจำ โปรดทรงพระดำเนินเล่นในตอนเช้าและทรงใช้เวลานานหลายชั่วโมงในการเขียนพระราชหัตถเลขาหรืออ่านหนังสือในห้องสมุดของปราสาทของพระองค์Herre 2006, หน้า. 296.

ในช่วงปลายปี 1898 แพทย์วินิจฉัยพบว่าพระองค์ประชวรเป็นมะเร็งพระถัน(เต้านม) ที่ไม่สามารถผ่าตัดได้ ทำให้พระองค์ต้องบรรทมบนพระแท่นอย่างเดียวเป็นเวลานาน จนย่างเข้าสู่ช่วงฤดูใบไม้ร่วงปี 1900 เชื้อมะเร็งร้ายได้แพร่กระจายไปที่พระปิฐิกัณฐกัฐิ(กระดูกสันหลัง) รวมถึงการที่ทรงมีความวิตกกังวลในพระราชหฤทัยเกี่ยวกับพระราชหัตถเลขาของพระองค์(เนื้อหาเกี่ยวกับอนาคตของจักรวรรดิเยอรมนีภายใต้การปกครองของจักรพรรดิวิลเฮ็ล์มที่ 2 พระราชโอรส) จะตกไปอยู่ในพระหัตถ์ของจักรพรรดิ จึงทรงโปรดให้นำพระราชหัตถเลขากลับไปที่สหราชอาณาจักรอย่างลับๆ ผ่านทาง เฟรเดอริก พอนซันบี บารอนที่ 1 แห่งไซซันบี (Frederick Ponsonby, 1st Baron Sysonby) ราชเลขานุการในพระองค์ของพระเจ้าเอ็ดเวิร์ดที่ 7 พระอนุชาของพระองค์ซึ่งติดตามพระเจ้าเอ็ดเวิร์ดที่ 7 ขณะเสด็จไปทรงเยี่ยมพระองค์ที่ประชวรในโครนแบร์กเป็นครั้งสุดท้าย เมื่อวันที่ 23 กุมภาพันธ์ 1901 ก่อนที่พระองค์จะเสด็จสวรรคต โดยพระราชหัตถเลขาเหล่านี้ได้รับการแก้ไขดัดแปลงในภายหลัง และนำมาใช้เป็นแบบเพื่อเขียนลงหนังสือและตีพิมพ์ในปี 1928 โดย พอนซันบี

สมเด็จพระจักรพรรดินีฟรีดริชเสด็จสวรรคตเมื่อวันที่ 5 สิงหาคม 1901 ในเมืองโครนแบร์ก แกรนด์ดัชชีเฮ็สเซิน จักรวรรดิเยอรมนี ภายหลังการสวรรคตของสมเด็จพระราชินีนาถวิกตอเรีย พระบรมราชชนนี เพียง 7 เดือนเศษClay 2008, หน้า 282 และ 292–293.

พระบรมศพถูกฝังไว้เคียงข้างพระบรมราชสวามีของพระองค์ในสุสานหลวงฟรีดริชชอฟที่พอทสดัมเมื่อวันที่ 13 สิงหาคม 1901 หลุมฝังพระบรมศพของพระองค์มีพระบรมรูปจำลองหินอ่อนของพระองค์เองในพระอิริยาบถบรรทมอยู่ด้านบน ซึ่งพระศพพระโอรสของพระองค์ที่สิ้นพระชนม์ในวัยเยาว์ เจ้าชายซีกิสมุนท์ และ เจ้าชายวัลเดอมาร์ ถูกฝังอยู่ในสุสานเดียวกัน

 พระเกียรติยศ 
290x290px ตราอาร์มประจำพระองค์เจ้าหญิงวิกตอเรียในพระอิสริยยศ พระราชกุมารี แห่งสหราชอาณาจักร205x205pxตราอาร์มน้อยประจำพระราชอิสริยยศ สมเด็จพระจักรพรรดินีแห่งเยอรมนี203x203pxตราประจำพระองค์ในพระราชสถานะ เจ้าหญิงวิกตอเรีย พระราชกุมารีแห่งสหราชอาณาจักร201x201pxตราประจำพระองค์สมเด็จพระจักรพรรดินีแห่งเยอรมนี

 พระราชอิสริยยศ 
ในสหราชอาณาจักร
 21 พฤศจิกายน 1840 – 5 สิงหาคม 1901: เฮอร์รอยัลไฮเนส พระราชกุมารี (Her Royal Highness The Princess Royal)
ในจักรวรรดิเยอรมัน
 25 มกราคม 1858 – 2 มกราคม 1861: เฮอร์รอยัลไฮเนส เจ้าหญิงฟรีดริช วิลเฮล์มแห่งปรัสเซีย (Her Royal Highness Princess Frederick William of Prussia)
 2 มกราคม 1861 – 18 มกราคม 1871: เฮอร์รอยัลไฮเนส มกุฏราชกุมารีแห่งปรัสเซีย (Her Royal Highness The Crown Princess of Prussia)
 18 มกราคม 1871 – 9 มีนาคม 1888: เฮอร์อิมพีเรียลไฮเนสและรอยัลไฮเนส มกุฏราชกุมารีแห่งจักรวรรดิเยอรมันและราชอาณาจักรปรัสเซีย (Her Imperial and Royal Highness The Crown Princess of The German Empire, Crown Princess of Prussia)
 9 มีนาคม 1888 – 15 มิถุนายน 1888: เฮอร์อิมพีเรียลมาเจสตีและรอยัลมาเจสตี สมเด็จพระจักรพรรดินีเยอรมัน สมเด็จพระราชินีแห่งปรัสเซีย (Her Imperial and Royal Majesty The German Empress, Queen of Prussia)
 15 มิถุนายน 1888 – 5 สิงหาคม 1901: เฮอร์อิมพีเรียลมาเจสตี สมเด็จพระจักรพรรดินีฟรีดริช (Her Imperial Majesty The Empress Frederick)